CELEX: 32006D0723
Language: lt
Date: 1161648000000
Title: 2006/723/EB: 2006 m. spalio 24 d. Komisijos sprendimas dėl leidimo pateikti į rinką kukurūzų gemalų aliejų, kurio sudėtyje yra daug nesumuilinamų medžiagų kaip naują maisto komponentą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2006) 4980)

26.10.2006   
            
            
               LT
            
            
               Europos Sąjungos oficialusis leidinys
            
            
               L 296/20
            
         
      KOMISIJOS SPRENDIMAS
   
   2006 m. spalio 24 d.
   dėl leidimo pateikti į rinką „kukurūzų gemalų aliejų, kurio sudėtyje yra daug nesumuilinamų medžiagų“ kaip naują maisto komponentą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2006) 4980)
   (Autentiškas tik tekstas prancūzų kalba)
   (2006/723/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2001 m. spalio 24 d. bendrovė Laboratoires Pharmascience (šiuo metu Laboratoires Expanscience) pateikė prašymą kompetentingoms Prancūzijos valdžios institucijoms pateikti į rinką „kukurūzų gemalų aliejų, kurio sudėtyje yra daug nesumuilinamų medžiagų“ kaip naują maisto komponentą.
            
         
               (2)
            
            
               2002 m. sausio 8 d. kompetentingos Prancūzijos valdžios institucijos pateikė Komisijai savo pirminio įvertinimo ataskaitą. Ataskaitoje padaryta išvada, kad vartojant kukurūzų gemalų aliejų, kurio sudėtyje yra daug nesumuilinamų medžiagų, kaip maisto komponentą po 2 g per parą būtų galima papildomai gauti vitamino E, ir konstatuota, kad fitosterolio kiekis nebuvo pakankamas cholesterolemijai sumažinti.
            
         
               (3)
            
            
               2002 m. vasario 18 d. Komisija pirminio įvertinimo ataskaitą išsiuntė visoms valstybėms narėms.
            
         
               (4)
            
            
               Per 60 dienų laikotarpį, numatytą Reglamento (EB) Nr. 258/97 6 straipsnio 4 dalyje, remiantis joje nurodyta sąlyga, dėl šio produkto pateikimo į rinką buvo pareikšti pagrįsti prieštaravimai.
            
         
               (5)
            
            
               Todėl 2004 m. sausio 30 d. buvo konsultuotasi su Europos maisto saugos tarnyba (EMST).
            
         
               (6)
            
            
               2005 m. gruodžio 6 d. EMST priėmė dokumentą „Dietinių produktų, mitybos ir alergijos mokslininkų grupės nuomonė dėl Komisijos paklausimo, susijusio su kukurūzų gemalų aliejumi, kurio sudėtyje yra daug nesumuilinamų medžiagų, kaip nauju maisto komponentu“.
            
         
               (7)
            
            
               Nuomonėje padaryta išvada, kad pasiūlytas naudoti „kukurūzų gemalų aliejaus, kurio sudėtyje yra daug nesumuilinamų medžiagų“ vartojimo kiekis po 2 g per dieną yra saugus.
            
         
               (8)
            
            
               Pripažinta, kad „kukurūzų gemalų aliejaus, kurio sudėtyje yra daug nesumuilinamų medžiagų“ vartojimas po 2 g per dieną yra saugus vitamino E šaltinis. Ženklinimui ir pristatymui taikoma 2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (2).
            
         
               (9)
            
            
               Remiantis moksliniu įvertinimu nustatyta, kad „kukurūzų gemalų aliejus, kurio sudėtyje yra daug nesumuilinamų medžiagų“ atitinka kriterijus, nustatytus Reglamento (EB) Nr. 258/97 3 straipsnio 1 dalyje.
            
         
               (10)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   „Kukurūzų gemalų aliejus, kurio sudėtyje yra daug nesumuilinamų medžiagų“, kaip nurodyta priede, gali būti pateiktas į Bendrijos rinką kaip naujas maisto komponentas vartoti maisto papilduose.
   2 straipsnis
   Gamintojo rekomenduojamas didžiausias leistinas „kukurūzų gemalų aliejaus, kurio sudėtyje yra daug nesumuilinamų medžiagų“ suvartojimo per parą kiekis yra 2 g.
   3 straipsnis
   Naujo maisto komponento pavadinimas yra „kukurūzų gemalų aliejaus ištrauka“.
   4 straipsnis
   Šis sprendimas yra skirtas Laboratoires Expanscience, Siège Social, 10, Avenue de l‘Arche, F-92419 Courbevoie Cedex.
   
      Priimta Briuselyje, 2006 m. spalio 24 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 183, 2002 7 12, p. 51. Direktyva su pakeitimais, padarytais Komisijos direktyva 2006/37/EB (OL L 94, 2006 4 1, p. 32).
   
      PRIEDAS
      „Kukurūzų gemalų aliejaus, kurio sudėtyje yra daug nesumuilinamų medžiagų“ specifikacijos
      APRAŠYMAS
      „Kukurūzų gemalų aliejus, kurio sudėtyje yra daug nesumuilinamų medžiagų“ yra pagamintas vakuuminės distiliacijos būdu ir skiriasi nuo rafinuoto kukurūzų gemalų aliejaus nesumuilinamų frakcijų koncentracija (1,2 g rafinuotame kukurūzų gemalų aliejuje ir 10 g „kukurūzų gemalų aliejuje, kurio sudėtyje yra daug nesumuilinamų medžiagų“).
      SPECIFIKACIJOS
      
                  
                     Nesumuilinamos medžiagos
                  
               
               
                  > 9 g/100 g
               
            
                  Tokoferoliai
               
               
                  ≥ 1,3 g/100 g
               
            
                  Alfa-tokoferolis (%)
               
               
                  10–25 %
               
            
                  Beta-tokoferolis (%)
               
               
                  < 3 %
               
            
                  Gama-tokoferolis (%)
               
               
                  68–89 %
               
            
                  Deta-tokoferolis (%)
               
               
                  < 7 %
               
            
                  Sterolai, triterpeniniai alkoholiai, metilsteroliai
               
               
                  > 6,5 g/100 g
               
            
                  Riebalų rūgštys trigliceriduose
               
            
                  Palmitino rūgštis
               
               
                  10–20 %
               
            
                  Stearino rūgštis
               
               
                  < 3,3 %
               
            
                  Oleino rūgštis
               
               
                  20–42,2 %
               
            
                  Linolio rūgštis
               
               
                  34–65,6 %
               
            
                  Linoleno rūgštis
               
               
                  < 2 %
               
            
                  
                     Rūgščių skaičius
                  
               
               
                  ≤ 6 mg KOH/g
               
            
                  
                     Peroksidų skaičius
                  
               
               
                  ≤ 10 mEq O2/kg
               
            
                  
                     Geležis (Fe)
                  
               
               
                  < 1 500 μg/kg
               
            
                  
                     Varis (Cu)
                  
               
               
                  < 100 μg/kg
               
            
                  
                     Policikliniai aromatiniai angliavandeniliai (PAA) Benzo (a) pirenas
                  
               
               
                  < 2 μg/kg
               
            Siekiant užtikrinti, kad „kukurūzų gemalų aliejaus, kurio sudėtyje yra daug nesumuilinamų medžiagų“ gamybos metu nebūtų praturtinti policikliniai aromatiniai angliavandeniliai, reikalingas apdorojimas aktyvuota anglimi.